ddrg/super_eurlex huggingface dataset:
1.

understreger, at udsigten til at skabe vidtgående og brede frihandelsområder med EU er et af de vigtige incitamenter for partnerlandene til at fortsætte deres reformbestræbelser; mener, at oprettelsen af vidtgående og brede frihandelsområder er et af de mest ambitiøse instrumenter i EU's bilaterale handelspolitik med henblik på at opnå et stabilt, gennemsigtigt og forudsigeligt økonomisk miljø med respekt for demokrati, grundlæggende rettigheder og retsstatsprincippet, som ikke blot giver øget økonomisk integration i kraft af en gradvis fjernelse af handelsbarriererne, men også lovgivningsmæssig konvergens inden for områder, der har betydning for handelen med varer og tjenesteydelser, navnlig ved at styrke investeringsbeskyttelsen, ved at ensrette told- og grænseprocedurerne, ved færre tekniske og øvrige ikketoldmæssige handelshindringer, ved at styrke sundheds- og plantesundhedsbestemmelserne og forbedre dyrevelfærden, ved at forbedre de juridiske rammer for konkurrence og offentlige indkøb og sikre bæredygtig udvikling; er af den opfattelse, at indgåelsen af aftaler om vidtgående og brede frihandelsområder er afgørende for at bekæmpe protektionistiske tendenser på globalt plan;
31.

anerkender den vigtige rolle, som pengemarkedsfonde spiller med henblik på at sikre finansiering af finansieringsinstitutterne på kort sigt og med henblik på at tillade risikospredning; erkender, at pengemarkedsfonde, der er baseret i EU og USA, har forskellige roller og strukturer; erkender, at ESMA-retningslinjerne fra 2010 indførte strengere standarder for pengemarkedsfonde (kreditkvalitet, løbetid af underliggende værdipapirer og bedre oplysninger til investorerne); konstaterer imidlertid, at nogle pengemarkedsfonde er sårbare over for massive stormløb, især dem, der tilbyder investorerne stabil nettoværdi for; understreger derfor, at der skal træffes yderligere foranstaltninger for at forbedre modstandsdygtigheden af disse fonde og for at dække likviditetsrisikoen; støtter anbefalingerne i den endelige IOSCO-rapport fra oktober 2012 vedrørende regulering og forvaltning af pengemarkedsfonde på tværs af forskellige jurisdiktioner; er af den opfattelse, at pengemarkedsfonde, der tilbyder investorerne en stabil nettoværdi, bør gøres til genstand for foranstaltninger, der begrænser den særlige risiko, der er en følge af den stabile nettoværdi, og internaliserer de omkostninger, der er forbundet med disse risici; mener, at myndighederne, hvor det er praktisk muligt, bør kræve en konvertering til en flydende/variabel nettoværdi eller alternativt indførelse af garantiordninger, der understøtter en stabil nettoværdi, modstandsdygtige pengemarkedsfonde og mulighed for omfattende indfrielser; opfordrer Kommissionen til at forelægge en revision af rammerne med særligt fokus på problemet med pengemarkedsfonde i første halvdel af 2013, som indebærer, at pengemarkedsfondene enten vedtager en variabel nettoværdi med en daglig evaluering, eller, hvis de ønsker at fastholde en konstant værdi, tvinges til at ansøge om en begrænset banklicens og bliver omfattet af kapitalkrav og andre tilsynskrav; understreger, at regelarbitragen skal begrænses til et minimum;
5.

mener, at nogle af de fremlagte forslag ville kunne medføre, at ITU selv blev den herskende magt på dele af internettet, hvilket kunne betyde enden på den nuværende bottom-up-model med mange interessenter; udtrykker bekymring for, at disse forslag, hvis de vedtages, kan påvirke udviklingen af og adgangen til online-tjenester for slutbrugere og den digitale økonomi som helhed ganske alvorligt; mener, at forvaltning af internettet og relaterede lovgivningsmæssige spørgsmål fortsat bør afgøres i et bredt forum på multiinteressentniveau;
58.

opfordrer EU til at gå i spidsen for en styrkelse af RFFO'erne med henblik på at forbedre disses resultater, bl.a. ved regelmæssigt at lade uafhængige organer undersøge, hvorvidt de når deres mål, og sikre, at de anbefalinger, som gives i forbindelse med sådanne undersøgelser, gennemføres hurtigt og fuldt ud; opfordrer indtrængende EU til at gøre en indsats for at sikre, at alle RFFO'er har et effektivt tilsynsudvalg, og mener, at klare tilfælde af manglende overholdelse fra staternes side skal medføre afskrækkende, ikkediskriminerende og forholdsmæssigt afpassede sanktioner, herunder reduktion af kvoter, indsats, tilladt kapacitet osv.;
2.

fordømmer på det kraftigste raketangrebene på Israel fra Gazastriben, som Hamas og andre væbnede grupper i Gaza omgående skal bringe til ophør; understreger Israels ret til at beskytte landets befolkning mod disse former for angreb, men påpeger samtidig, at Israel i så fald skal handle forholdsmæssigt og til enhver tid sikre beskyttelsen af civile; understreger, at alle parter fuldt ud skal overholde den humanitære folkeret, og at bevidst efterstræbelse af uskyldige civile aldrig vil kunne retfærdiggøres,
16.

bemærker, at Kommissionen for at gennemføre EU Pilot har oprettet en »fortrolig onlinedatabase« for kommunikation mellem dens tjenestegrene og medlemsstaternes myndigheder; henleder endnu en gang opmærksomheden på manglen på gennemskuelighed over for klagerne i EU Pilot og Parlamentets anmodning om at få adgang til databasen, hvor alle klager samles, for at give det mulighed for at kontrollere Kommissionens rolle som traktaternes vogter;
59.

støtter derfor ikke, at tredjeparter får adgang til kunders bankoplysninger, medmindre systemet er påviseligt sikkert og er blevet grundigt afprøvet; bemærker, at tredjepartsadgang i en kommende forordning bør begrænses til binære (»ja-nej«) oplysninger om, hvorvidt der er penge til rådighed, og at der bør lægges særlig vægt på sikkerhed, databeskyttelse og forbrugerrettigheder; mener navnlig, at det klart bør specificeres, hvilke parter der på et ikke-diskriminerende grundlag kan få adgang til disse oplysninger, og under hvilke betingelser data kan lagres, og at disse bestemmelser skal være omfattet af et kontraktforhold mellem de involverede enheder; understreger, at en klar sondring mellem adgang til oplysninger om, hvorvidt der er penge til rådighed til en given transaktion, og adgang til en kundes kontooplysninger generelt bør foretages ved etableringen af et regelsæt for tredjeparters adgang; opfordrer Kommissionen til efter høring af Den Europæiske Tilsynsførende for Databeskyttelse at sikre beskyttelse af personoplysninger ved at foreslå klare regler for, hvilken rolle de enkelte aktører skal spille i indsamlingen af data og til hvilke formål, og en klar fastsættelse af hvilke aktører, der er ansvarlige for at indsamle, behandle og opbevare data; tilføjer, at kortbrugere bør have mulighed for at få adgang til at se og rette deres personoplysninger, også i en kompleks og grænseoverskridende sammenhæng; finder, at databeskyttelseskravene bør indføres sammen med princippet om »indbygget privatlivsbeskyttelse/privatlivsbeskyttelse som standard«, og at hverken virksomheder eller forbrugere bør bære ansvaret for at beskytte deres data;
20.

støtter tredjelandes initiativer for at indføre følgeret og opfordrer indtrængende Kommissionen til at fortsætte sine bestræbelser i multilaterale fora på at styrke det europæiske kunstmarkeds position i verden;
L.

der henviser til, at Sakharovprisen for tankefrihed 2012 er blevet tildelt to iranske aktivister, advokaten Nasrin Sotoudeh og filminstruktøren Jafar Panahi; der henviser til, at Nasrin Sotoudeh afsoner fængselsstraf for sit arbejde med at fremhæve menneskerettighedskrænkelser i Iran og har indledt en sultestrejke efter at være blevet nægtet familiebesøg; der henviser til, at Jafar Panahi har appelleret en dom på seks års fængsel, et forbud i 20 år mod at lave film og et forbud mod at rejse;
20.

opfordrer medlemsstaterne til at sikre, at de nationale tilsynsmyndigheder har tilstrækkelige beføjelser og ressourcer til at udføre deres opgaver; opfordrer de nationale tilsynsmyndigheder til at føre tilsyn med overholdelsen af direktivets bestemmelser samt at håndhæve dem på en effektiv måde;
40.

anerkender, at midlertidige fiskeriforbud, også kendt som biologiske hvileperioder, er et vigtigt og velafprøvet middel til bevaring af fiskeressourcerne, ligesom det har vist sig at være et væsentligt instrument for bæredygtig forvaltning af visse former for fiskeri; anerkender, at indførelsen af fiskeriforbud under visse kritiske faser i fiskenes livscyklus gør det muligt at sikre en udvikling af fiskebestandene, der er forenelig med opretholdelse af fiskeriet uden for hvileperioderne; mener, at det under disse omstændigheder er rimeligt og nødvendigt at kompensere fiskerne økonomisk i den periode, hvor de må ligge stille, navnlig via EHFF;
41.

understreger, at det er nødvendigt at undersøge måder, hvorpå de væbnede styrkers energieffektivitet og miljøforvaltning kan forbedres både hjemme og i udlandet, blandt andet gennem udnyttelse af det potentiale, der ligger i vedvarende energikilder; minder om, at en enkelt EU-medlemsstats væbnede styrker forbruger lige så meget energi som en stor europæisk by, og at militære strukturer derfor bør være lige så innovative med hensyn til at mindske deres økologiske fodaftryk; glæder sig over rapporten »Greening the Blue Helmets: Environment, Natural Resources and UN Peacekeeping Operations«, som blev udgivet i maj 2012 af UNEP, De Forenede Nationers afdeling for fredsbevarende operationer (UNDPKO) og De Forenede Nationers afdeling for støtte i marken (UNDFS); påpeger, at USA's væbnede styrker (20) i adskillige år aktivt har søgt at øge energiuafhængigheden ved at anvende bæredygtige energikilder og øge energieffektiviteten i alle militære operationer og infrastrukturer; glæder sig i denne forbindelse over det nylige EDA-projekt »Bliv grøn!«, som sigter mod at øge energieffektiviteten og anvendelsen af vedvarende energikilder væsentligt; understreger endvidere behovet for at udvikle retningslinjer for bedste praksis inden for ressourceeffektivitet og overvågning af miljøforvaltning ved FSFP-missioner;
7.

understreger, at EU er nødt til at gå forrest med et godt eksempel ved at opfylde sine forpligtelser og vise ambitioner, hvad angår både modvirkningstiltag og finansiering; mener derfor, at der påhviler alle EU-institutionerne et ansvar for forud for Dohakonferencen at indlede et intensivt klimadiplomati og opbygge internationale alliancer for at sikre, at forpligtelserne i Durbanpakken opfyldes, og at UNFCCC-processen strømlines med henblik på vedtagelsen af en ny multilateral ordning senest i 2015; understreger, at det er vigtigt at præcisere, hvordan konventionens principper vil blive anvendt i en ramme for tiden efter 2020, således at alle parterne påtager sig forpligtelser; er af den opfattelse, at den nye markedsbaserede mekanisme, defineret på COP 17, er af særlig betydning i denne forbindelse, og håber, at det lykkes for Ad hoc-gruppen vedrørende en Langsigtet Samarbejdsindsats under Konventionen at udvikle retningslinjer og procedurer for denne mekanisme;
36.

støtter indførelse og styrkelse af hotlinesystemer til anmeldelse af forbrydelser og ulovligt indhold og ulovlig adfærd på internettet, bl.a. under hensyntagen til erfaringerne med den europæiske hotline for efterlyste børn, samt med nationale systemer for hurtig varsling og det europæiske automatiske varslingssystem for forsvundne børn; understreger imidlertid, at enhver straffesag på grundlag af en anmeldelse skal finde en balance mellem på den ene side de potentielle ofres rettigheder og medlemsstatens pligt til at reagere i henhold til artikel 2 og 8 i den europæiske menneskerettighedskonvention, som også understreges i Den Europæiske Menneskerettighedsdomstols retspraksis, og på den anden side den sigtedes rettigheder; opfordrer i denne forbindelse medlemsstaterne og Kommissionen til at udveksle bedste praksis med hensyn til efterforskning og retsforfølgelse af forbrydelser mod børn i den digitale verden; minder om, at artikel 8 i Kommissionens forslag om en generel forordning om databeskyttelse (COM(2012)0011) indeholder specifikke sikkerhedsforanstaltninger for behandling af børns personoplysninger, såsom forældrenes obligatoriske tilladelse til behandling af personoplysninger for børn under 13 år;
2.

mener, at politiske beslutningstagere bør have mere nøjagtige, ajourførte og omfattende videnskabelige data til rådighed for at kunne træffe kvalificerede valg; er derfor enig med Det Europæiske Råd i, at Europas muligheder for at udvinde og bruge skifergas- og skiferolieressourcer på en bæredygtig måde uden at bringe tilgængeligheden og kvaliteten af vandressourcer i fare bør vurderes og kortlægges for eventuelt at kunne forbedre forsyningssikkerheden; glæder sig over de af medlemsstaterne foretagne vurderinger og tilskynder dem til at videreføre dette arbejde; anmoder i denne forbindelse Kommissionen om at bidrage til at vurdere potentialet for skifergas- og skiferoliereserver i EU ved at samle resultaterne fra medlemsstaternes vurderinger og tilgængelige resultater fra efterforskningsprojekter samt ved at analysere og evaluere de industrielle, økonomiske, energimæssige, miljømæssige og sundhedsmæssige aspekter af indenlandsk skifergasproduktion;
finder, i betragtning af de nye procedurer for valget af Europa-Kommissionen, der er indført med Lissabontraktaten, og de heraf følgende og af valget i 2014 følgende ændringer af forholdet mellem Parlamentet og Kommissionen, at pålidelige flertal i Parlamentet vil blive af afgørende betydning for stabiliteten af EU’s lovgivningsprocedurer og for en velfungerende udøvende magt, og opfordrer derfor medlemsstaterne til i overensstemmelse med artikel 3 i Akten om almindelige direkte valg af repræsentanterne i Europa-Parlamentet at indføre direkte, almindelige valg og proportionelle spærregrænser for tildelingen af mandater for således på behørig vis at afspejle, hvad borgerne har udtrykt ved valget, samtidig med at det effektivt sikres, at Parlamentet kan fungere ordentligt;
39.

bekræfter, at piratvirksomhed kan sidestilles med organiseret kriminalitet, og at det er vigtigt dels for at sikre den frie handel, dels for at beskytte vigtige sejlruter at mindske det økonomiske udbytte og at tage fat på de grundlæggende årsager til piratvirksomhed gennem en langsigtet indsats til fremme af god regeringsførelse, selvopretholdelse og lovlige økonomiske muligheder for befolkningen; opfordrer Kommissionen og Rådet til at foretage det fornødne for at kunne spore de pengestrømme, der opstår som følge af denne virksomhed, og for at lette udvekslingen af oplysninger mellem EUNAVFOR Atalanta og Europol;
109.

opfordrer medlemsstaterne til at benytte de eksisterende strukturer og oprettelsen af kvikskranker til at forenkle og lette adgangen til information, hvorigennem SMV'er kan ansøge om europæisk, national og lokal støtte, under hensyntagen til, at kvikskranker giver større merværdi, når deres oprettelse finansieres over de eksisterende forvaltningers budgetter og dermed ikke indebærer en merudgift for skatteyderne; understreger betydningen af kvikskranker som grundlæggende udgangspunkter for at kunne tiltrække og aktivere private investeringer inden for forskning og energi og opfordrer Kommissionen til at forstærke bestræbelserne på at skabe yderligere forenkling og gennemsigtighed i de europæiske, nationale og lokale finansieringsrammer; opfordrer indtrængende medlemsstaterne til at lette SMV'ers adgang til finansiering ved at forenkle reglerne for indgivelse af oplysninger og fremme onlinedatalagre til certifikater og andet dokumentationsmateriale;
5.

opfordrer alle de politiske kræfter til at udvise beherskelse og tillid til, at der kan opstå et konstruktivt samarbejde mellem den udøvende og den lovgivende magt i Georgien i den periode, hvor der må forventes, at de skal sameksistere; bemærker, at perioden med konstitutionel sameksistens kommer til at kræve en koncentreret indsats for at nå til et politisk kompromis og konsensus, samtidig med at den georgiske forfatning og landets forfatningslove respekteres fuldt ud; understreger, at konstruktive forbindelser mellem præsidenten, regeringen og parlamentet er afgørende for Georgiens demokratiske troværdighed og styring;
14.

opfordrer Rådet og Kommissionen til om nødvendigt ensidigt at tage yderligere skridt i retning af en lempelse og liberalisering af visumprocedurerne for hviderussiske borgere, da et sådant tiltag er afgørende for at kunne nå hovedmålet med EU's politik over for Hviderusland, nemlig at lette og styrke forbindelserne mellem borgerne i EU og Hviderusland og demokratisere landet; opfordrer dem i denne forbindelse indtrængende til at overveje muligheden for at sænke omkostningerne i forbindelse med visum for hviderussiske borgere, der rejser ind i Schengenområdet, hvilket er den eneste måde at forhindre Hviderusland og dets borgere i at blive mere og mere isoleret;
15.

appellerer på det kraftigste til næstformanden/den højtstående repræsentant Catherine Ashton og kommissær Štefan Füle om at optrappe EU's engagement i forhold til Ukraine og forblive fast besluttet på at arbejde for at udnytte det fulde potentiale i forbindelserne mellem EU og Ukraine til gavn for borgerne i Ukraine og EU, bl.a. ved at sikre konstante fremskridt i dialogen om visumliberalisering;
54.

understreger, at mikrobetalinger får stadig større betydning i forhold til at betale for medier og kulturelt indhold online, men at der stadig er mulighed for yderligere at optimere brugervenligheden, og ser dette som et nyttigt redskab til at sikre, at skabere aflønnes, fordi de gør lovligt indhold tilgængeligt for offentligheden til en overkommelig pris; betragter derfor mikrobetalinger som et effektivt middel til bekæmpelse af ulovligt indhold; understreger imidlertid, at problemer i forbindelse med onlinebetalingssystemer, som f.eks. manglende interoperabilitet og høje omkostninger i forbindelse med mikrobetalinger for forbrugerne, bør løses med henblik på at udvikle enkle, innovative og omkostningseffektive løsninger til fordel for såvel forbrugere som digitale platforme; understreger, at forøgelsen af udbuddet af lovligt, kulturelt onlineindhold til overkommelige priser vil mindske antallet af ulovlige platforme på lang sigt;
N.

der henviser til, at Kommissionen har foreslået et nyt program for virksomheders konkurrenceevne og SMV'er (Programme for the Competitiveness of Enterprises and SMEs (COSME)), som dels vil tilvejebringe en lånegarantifacilitet for virksomheder og SMV'er, som skal yde garantier for lånefinansiering gennem almindelige lån, lavere prioriterede lån og ansvarlig lånekapital eller leasing for at begrænse SMV'ernes særlige vanskeligheder med at opnå adgang til finansiering af deres vækst, dels yde securitisering for SMV'ers lånefinansieringsporteføljer med henblik på at mobilisere yderligere lånefinansiering til SMV'er, og til, at programmet skal løbe fra 2014 til 2020 med et planlagt budget på 2,5 mia. EUR;
12.

glæder sig over projekter såsom ULCOS (stålproduktion med ultralavt CO2-udslip), der tjener som et eksempel på et innovativt forsknings- og udviklingsinitiativ til at hjælpe stålindustrien med at reducere sine CO2-udslip, og understreger behovet for løbende investeringer i forsknings- og innovationsaktiviteter, der er af afgørende betydning for genlanceringen og fornyelsen af denne sektor;
25.

opfordrer stats- og regeringscheferne i De Store Søers Område til at arbejde på at iværksætte den faktiske gennemførelse af de eksisterende regionale freds- og udviklingsinstrumenter og anmoder alle stater, som har undertegnet sikkerheds-, stabilitets- og udviklingspagten i De Store Søers Område, om at gennemføre den fuldstændigt for at skabe og konsolidere det nødvendige grundlag for fred og sikkerhed i området; opfordrer FN, EU og Den Afrikanske Union og venner af De Store Søers Område til at bakke stærkt og aktivt op om bestræbelserne på at gennemføre pagten;
46.

mener, at begrænsning af EU-virksomheders adgang til digitale markeder og online-forbrugere via bl.a. massiv statscensur eller indskrænket markedsadgang for europæiske udbydere af online-tjenester i tredjelande udgør en handelshindring; opfordrer Kommissionen og Rådet til at medtage en beskyttelsesmekanisme i alle fremtidige handelsaftaler og især i dem, der indeholder bestemmelser om onlinetjenester og onlinefællesskaber af brugere, der deler information, for at sikre, at tredjeparter ikke stiller krav til ikt-virksomheder i EU om at indskrænke adgangen til websites, fjerne brugergenereret indhold eller stille personoplysninger som f.eks. personlige IP-adresser til rådighed på måder, der er i modstrid med grundlæggende rettigheder og frihedsrettigheder; opfordrer desuden Rådet og Kommissionen til at udarbejde en strategi for bekæmpelse af tredjelandes foranstaltninger, som indskrænker adgangen for EU-virksomheder til globale online-markeder;
12.

glæder sig over Rådets konklusioner om Burma/Myanmar af 23. april 2012, herunder suspenderingen af de restriktive foranstaltninger over for regeringen, med undtagelse af våbenembargoen, og EU’s ønske om at fortsætte sin støtte til landets overgang; der henviser til, at menneskerettighedsspørgsmål er af central betydning for EU: at bistå reformprocessen, bidrage til økonomisk, politisk og social udvikling og indførelsen af retsstatsforhold og grundlæggende frihedsrettigheder, især ytrings- og forsamlingsfriheden; glæder sig i denne forbindelse over besøget for nylig af Europa-Kommissionens formand og den øjeblikkelige forhøjelse af Kommissionens humanitære finansiering for 2012 som hjælp til befolkningen i Rakhine;
31.

understreger med hensyn til private mærker, at det er vigtigt at søge at finde en balance mellem generiske salgsfremstød og salgsfremstød for mærker, som vil bidrage til at gøre salgsfremstød i tredjelande mere virkningsfulde; støtter Kommissionens synspunkt om, at varemærker kan have en løftestangsvirkning på denne type aktivitet, hvor det er naturligt at supplere generiske salgsfremstød ved at sætte de økonomiske aktører i forbindelse med hinanden gennem salgsfremstød for produkter og mærker, således at der derved opnås større indflydelse på importørerne og dermed også på forbrugerne; mener endvidere, at private varemærkers medtagelse i salgsfremstød vil gøre virksomheder mere interesserede i at deltage, og bemærker, at det bør erindres, at det i sidste ende er disse virksomheder, der medfinansierer sådanne foranstaltninger;
33.

opfordrer medlemsstaterne til at overveje fordelene ved at inkludere principper om social virksomhed/socialt iværksætteri og social ansvarlighed i undervisningsplanerne for skoler, universiteter og andre uddannelsesinstitutioner samt i programmer for livslang læring med henblik på at udvikle sociale kompetencer og medborgerkompetencer samt at støtte praktikophold i sociale virksomheder; opfordrer endvidere Kommissionen og medlemsstaterne til at støtte konventionel og web-baseret uddannelse af sociale iværksættere og til at fremme et tættere samarbejde mellem sociale virksomheder, kommercielle virksomheder og den akademiske verden med henblik på at øge bevidstheden om, og en bedre forståelse af, sociale virksomheder, samt at bekæmpe eventuelle stereotyper, der måtte være;
A.

der henviser til, at Haagerkonventionen af 25. oktober 1980 om de civilretlige virkninger af internationale barnebortførelser er af stor betydning, da den indfører et system, der gør det muligt for de deltagende stater at samarbejde for at finde en løsning på internationale børnebortførelser, idet det fastlægges, hvilke retter der er kompetente, og hvilken lov der finder anvendelse, når det skal afgøres, hvor barnet skal bo;
37.

er af den opfattelse, at medlemsstaterne, EU-institutionerne og den private sektor i samarbejde med ENISA bør tage skridt til at øge informationssystemernes sikkerhed og integritet med henblik på at forhindre angreb og minimere disses konsekvenser; støtter Kommissionens indsats for at udarbejde minimumsstandarder for cybersikkerhed og certificeringssystemer til virksomhederne og for at give de rette incitamenter til at stimulere den private sektors bestræbelser på at forbedre sikkerheden;